Μαρί Αρκαδίας

Το Μαρί ή Μάριο είναι ορεινό χωριό στην Νότια Κυνουρία της Πελοποννήσου και την Περιφερειακή Ενότητα Αρκαδίας.

 Γεωγραφικά - ιστορικά στοιχεία 
Το Μαρί βρίσκεται στα όρια με την Περιφερειακή Ενότητα Λακωνίας και στις πλαγιές του Πάρνωνα σε υψόμετρο 655 μέτρα, νοτιοανατολικά της κορυφής Μαζαράκι (υψομ. 1.559 μ.). Απέχει 36 χλμ. Ν.-ΝΔ. από το Λεωνίδιο, 112 χλμ. ΝΑ. από την Τρίπολη και 60 χλμ. Α.-ΒΑ. από τη Σπάρτη. Το χωριό είναι κτισμένο σε περιοχή κατάφυτη, με πολλά νερά, κοντά στη συμβολή χειμάρρων (Μίτσουλας, Κρεμαστιώτικο, Μαριόρεμα) και αποτελούσε πέρασμα από τη Λακωνία στην Αρκαδία και Αργολίδα από την αρχαία εποχή. Νοτιοανατολικά, προς την κατεύθυνση της Κρεμαστής Λακωνίας, στο λόφο Καστέλια και μετά τη Βίγλα υπήρχε η αρχαία πολίχνη Μάριον ή Μαριός η οποία μαζί με τους Γερονθρούς (σημερινό Γεράκι Λακωνίας) αποτελούσαν το νοτιοδυτικό άκρο των ομηρικών Πρασιών. Ο Παυσανίας αναφέρει τον Μαριό στην ρωμαϊκή εποχή να ανήκει στο Κοινό των Ελευθερολακώνων.''... ἀριθμὸς δὲ τῶν Ἐλευθερολακώνων ὀκτὼ πόλεις καὶ δέκα εἰσί, πρώτη μὲν καταβᾶσιν ἐξ Αἰγιῶν ἐπὶ θάλασσαν Γύθιον, μετὰ δὲ αὐτὴν Τευθρώνη τε καὶ Λᾶς καὶ Πύῤῥιχος, ἐπὶ Ταινάρῳ δὲ Καινήπολις Οἴτυλός τε καὶ Λεῦκτρα καὶ Θαλάμαι, πρὸς δὲ Ἀλαγονία τε καὶ Γερηνία: τὰ δὲ ἐπέκεινα Γυθίου πρὸς θαλάσσῃ Ἀσωπὸς Ἀκριαὶ Βοιαὶ Ζάραξ Ἐπίδαυρος ἡ Λιμηρὰ Βρασιαὶ Γερόνθραι Μαριός..."  - Ελλάδος περιήγησις/Λακωνικά 21.7, Παυσανίας

 Διοικητικά στοιχεία 
Ως οικισμός αναφέρεται επίσημα, μετά την απελευθέρωση, το 1835 να προσαρτάται στον τότε δήμο Μαριού. Το 1931 με το ΦΕΚ 213Α - 17/07/1931 ορίστηκε έδρα της κοινότητας Μαρίου. Σύμφωνα με το σχέδιο Καλλικράτης μαζί με την Βίγλα αποτελούν την τοπική κοινότητα Μαρίου που ανήκει στο Δήμο Νότιας Κυνουρίας και σύμφωνα με την απογραφή του 2011 ως κοινότητα έχει πληθυσμό 77 κατοίκους ενώ ως οικισμός 55.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10749 (σελ. 275 του pdf)

 Εξωτερικοί σύνδεσμοι 

 Χρονικά των Τσακώνων – Τόμος ΚΑ(2) – Χωρογραφικά, υδρολογικά, λατρευτικά Αρχείου Μαρίου Κυνουρίας  - Ελένη Κυριακοπούλου από τον ιστότοπο https://www.tsakonianarchives.gr/ 

 Παραπομπές 

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Νότιας Κυνουρίας
Κατηγορία:Χωριά του Πάρνωνα